Īrija Eirovīzijas dziesmu konkursā

**[[Īrija]] [[Eirovīzijas dziesmu konkurss|Eirovīzijas dziesmu konkursā]]** ir piedalījusies 58 reizes, kopš debijas 1965. gada Eirovīzijas dziesmu konkursā Neapolē. Kopš tiem laikiem Īrija nav piedalījusies tikai trīs konkursos — 1983. (Minhenē), 2002. (Tallinā) un 2026. gadā (Vīnē). Īrija ir viena no panākumiem bagātākajām valstīm šajā konkursā, jo šajā konkursā uzvarējusi 7 reizes. Visi Eirovīzijas konkursi, to fināli un pusfināli tiek translēti *[[Raidió Teilifís Éireann]]* kanālā.

Visi īru priekšnesumi šajā konkursā tika izpildīti angļu valodā, vienīgais izņēmums bija 1972. gada konkurss, kad dziesma *Ceol an Ghrá* tika izpildīta gēlu valodā. Īrijā šis konkurss ir noticis septiņas reizes, vienu no tām Milstrītā — pilsētā ar 1500 iedzīvotājiem.

## Īrijas sniegums konkursā
Šīns Dunpijs 1967. gadā ieguva otro vietu, tai gadā pirmo vietu ieguva Sandija Šova no Lielbritānijas. Pirmo uzvaru 1970. gadā Īrijai šajā konkursā atnesa Dana Rozmarija Skallona ar dziesmu *[[All Kinds of Everything]]*. Īrijas nākamie panākumu 1970. gados bija 3. vieta 1977. gada konkursā, kuru ieguva *[[The Swarbrigs]]*. Otro uzvaru Īrijai atnesa Džonijs Logans 1980. gadā, izpildot dziesmu *[[What's another year]]*. Džonija Logana sarakstītā dziesma *[[Terminal 3]]*, kuru izpildīja Linda Mārtina, ieguva otro vietu 1984. gada konkursā. 1987. gada konkursā viņš uzvarēja otro reizi ar dziesmu *[[Hold me now]]*, kļūstot par vienīgo Eirovīzijas dalībnieku, kurš šajā konkursā uzvarējis 2 reizes. Īrijas veiksmīgākā dekāde bija 1990. gadi, kas iesākās ar Liamas Reilijas otro vietu 1990. gadā. Pēc tam sekoja 3 uzvaras pēc kārtas. 1992. gadā 1984. gada otrās vietas ieguvēja Linda Mārtina atgriezās konkursā ar Džonija Logana dziesmu *[[Why me?]].* 1993. gadā Nīva Kavana uzvarēja ar dziesmu *[[In your eyes]]*. 1994. gadā uzvarēja Pauls Haringtons un Čārlijs Makgetigans, izpildot dziesmu *[[Rock 'n' Roll Kids]]*. Pēc 2 gadiem, 1996. gadā uzvarēja Eimāra Kvinna ar dziesmu *[[The Voice]]*. Kā pēdējais labais rezultāts šajā dekādē bija otrā vieta 1997. gada Eirovīzijas dziesmu konkursā, šo rezultātu sasniedza Marks Roberts.

21. gadsimtā Īrijai konkursā nav veicies, tikai trīs reizes izdevies sasniegt TOP 10 — 2000. gadā, kad Eamons Toals ieguva 6. vietu, 2006. gadā, kad Brians Kenedijs ieguva 10. vietu un 2011. gadā, kad *[[Jedward]]* ieguva 8. vietu. Pirmo reizi pēdējo vietu finālā Īrija ieguva 2007. gadā, otro — 2013. gadā. Īrijai 12 reizes nav izdevies iekļūt finālā: 2005., 2008., 2009., 2014., 2015., 2016., 2017., 2019., 2021., 2022., 2023. un 2025. gada Eirovīzijas dziesmu konkursos.

## Dalība konkursā
Konkursā Īrija ir piedalījusies gandrīz bez pārtraukumiem kopš valsts debijas 1965. gada Eirovīzijas dziesmu konkursā. Vienīgi 1983., 2002., un 2026. gadā Īrija nav piedalījusies šajā konkursā. 1983. gada konkursā Īrija nepiedalījās, jo telekompānija paziņoja, ka viņiem trūkst resursu, lai spētu translēt konkursu. 2002. gadā Īrija tika diskvalificēta. 2026. gadā Īrija boikotēja Eirovīzijas dziesmu konkursu sakarā ar Izraēlas atļauju piedalīties konkursā.

Eirovīzijā ir piedalījušās 56 Īrijas dziesmas, no kurām 7 ir uzvarējušas un 18 ir iekļuvušas Top 5. 11 Īrijas dalībnieki nav iekļuvuši finālā.

Septiņi dziedātāji ir reprezentējuši Īriju vairāk nekā vienu reizi: Džonijs Logans (1980., 1987. gads), Linda Mārtina (1984. gads, 1992. gads), Nīva Kavana (1993. gads un 2010. gads), *[[The Swarbriggs]]* (1975. gads un 1977. gads), Maksis (1973. gads un 1981. gads) un *[[Jedward]]* (2011. gads un 2012. gads)

## Dalībnieki
:  *Uzvarētāji*
:  *Otrā vieta*
:  *Trešā vieta*
:  *Pēdējā vieta*
:  *Nekvalificējās finālam*

## Konkursi Īrijā

## Punktu sadalījums

## Galerija

Attēls:Eurovision Song Contest 1965 - Butch Moore.jpg|*Butch Moore* Neapolē, 1965. gadā
Attēls:Eurovision Song Contest 1970 - Dana 1.jpg| Dana Rozmarija Skallona Amsterdamā 1970. gadā 
Attēls:Eurovisie Songfestival 1980 ( Den Haag ) winnaar Johnny Logan in aktie, Bestanddeelnr 930-7803.jpg|Džonijs Logans Hāgā, 1980. gads 
Attēls:ESC 2007 Ireland - Dervish - They can't stop the spring.jpg|*Dervish* Helsinkos, 2007. gadā 
Attēls:Ireland at ESC 2011.jpg|*[[Jedward]]* Diseldorfā un Baku 2011. un 2012. gads 
Attēls:ESC2013 - Ireland 02 (crop).jpg|*Ryan Dolan* Malmē, 2013. gads 
Attēls:ESC2014 - Ireland 01 (crop).jpg|*Kasey Smith* Kopenhāgenā, 2014. gadā 
Attēls:20150516 ESC 2015 Molly Sterling 7608.jpg|*Molly Sterling* Vīnē, 2015. gads 
Attēls:ESC2016 - Ireland 01 8.jpg|Nikijs Bairns Stokholmā, 2016. gadā.


## Atsauces